
	ROMÂNIA
JUDEȚUL SUCEAVA
MUNICIPIULUI CÂMPULUNG MOLDOVENESC                   
CONSILIUL LOCAL                                                                    
	Anexa 2 la HCL nr... /2026




CONTRACT DE MANDAT
Nr. .../........

Încheiat în temeiul Codului civil și ale Ghidului solicitantului de finanțare – PR Nord-Est 2021-2027, Prioritatea 3 - O regiune durabilă, mai prietenoasă cu mediul, Obiectiv specific RSO2.1 Promovarea măsurilor de eficiență energetică și reducerea emisiilor de gaze cu efect de seră (FEDR), în cadrul Programului Regional Nord-Est 2021-2027, Apel de proiecte nr. PR/NE/2026/3/RSO2.1/1/Eficienta energetica Clădiri rezidențiale MRJ+M, în baza Hotărârii Adunării Generale a Asociației de Proprietari nr.     din .

Părțile contractului
1. Mandatarul – Unitatea administrativ-teritorială Municipiul Câmpulung Moldovenesc, cu sediul în Câmpulung Moldovenesc, jud. Suceava, str. 22 Decembrie nr. 2, CIF 4842400, tel. 004 0230 – 314425, reprezentată legal de dl Negură Mihăița în calitate de primar.
2. Mandantul – Asociația de Proprietari D. Cantemir nr. 6, cu sediul în Câmpulung Moldovenesc, jud. Suceava , str. Dimitrie Cantemir nr. 6, bl. Turn, CIF, IBAN BRDE340SV7l0805l3400, tel. 0766313435,, reprezentată de _______ președinte, domiciliu [_____], CNP [_____].


CAPITOLUL I
Obiectul contractului
Art. 1. Asociația de Proprietari împuternicește UAT Câmpulung Moldovenesc să pregătească, să solicite finanțarea, să contracteze și să implementeze proiectul prin PR Nord-Est 2021–2027, Prioritatea 3 - O regiune durabilă, mai prietenoasă cu mediul, Obiectiv specific RSO2.1 Promovarea măsurilor de eficiență energetică și reducerea emisiilor de gaze cu efect de seră (FEDR), în cadrul Programului Regional Nord-Est 2021-2027, Apel de proiecte nr. PR/NE/2026/3/RSO2.1/1/Eficienta energetica Clădiri rezidențiale MRJ+M, având ca scop creșterea eficienței energetice a imobilului: strada Dimitrie Cantemir, nr.  6, bloc Turn [adresă completă, identificare bloc/scări]. 

CAPITOLUL II
Durata contractului

Art. 2. (1) Prezentul Contract intră în vigoare la data semnării lui de către ultima parte.
(2) Valabilitatea contractului se menține pe întreaga durată a contractului de finanțare aferent proiectului derulat de UAT.

CAPITOLUL III
Obligațiile părților 
Art. 3. Obligațiile Unității Administrativ Teritoriale Municipiul Câmpulung Moldovenesc:
a) să întreprindă toate demersurile necesare obținerii finanțării nerambursabile, cu respectarea Ghidului solicitantului și a apelului menționat;
b) să implementeze proiectul pe propria răspundere, în conformitate cu contractul de finanțare;
c) să asigure realizarea Expertizei tehnice a clădirii;
d) să elaboreze Raportul de audit energetic (RAE);
e) să întocmească documentația de avizare a lucrărilor de intervenție (DALI) şi să supună aprobării, conform legii, indicatorii tehnico-economici pentru aceasta;
f) să elaboreze Proiectul tehnic de execuție (PT);
g) să pună la dispoziția Asociației de Proprietari documentația tehnico-economică (inclusiv expertiza) și RAE, pentru aprobarea intervențiilor, a indicatorilor, a duratei și, dacă e cazul, a sumelor aferente părților;[footnoteRef:1] [1:  In cazul deciziei UAT de recuperare a sumelor de la Asociația de proprietari pentru costurile neeligibile] 

h) să întreprindă demersurile necesare și să emită, în condițiile legii, certificatul de urbanism și autorizația de construire pentru lucrările care fac obiectul proiectului finanțat din PR Nord-Est 2021-2027;
i) să suporte cheltuielile necesare depunerii cererii de finanțare (eligibile/neeligibile), urmând rambursarea celor eligibile potrivit regulilor programului, în cazul semnării contractului de finanțare;
j) să contracteze serviciile și lucrările, după semnarea contractului de finanțare, și să deruleze achizițiile publice cu respectarea prevederilor legale și în condițiile prevăzute în contractul de finanțare;
k) să pună la dispoziția Asociației de Proprietari, Proiectul pentru obținerea Autorizației de Construire si devizul general al investiției faza PAC în vederea aprobării valorii investiției și a sumelor din proiect ce revin celor două părți conform clauzelor contractuale;
l) să asigure resursele financiare pentru implementare, cu recuperarea ulterioară a cheltuielilor eligibile, conform programului;
m) să organizeze recepția la terminarea lucrărilor în conformitate cu dispozițiile legale aplicabile;
n) să notifice Asociația de Proprietari și, dacă e cazul, să supună aprobării modificările de durată/valoare ale contractelor de servicii/lucrări rezultate în urma desfășurării achizițiilor, în condițiile prevăzute de  legislația din domeniul achizițiilor publice;
o) să predea Asociației de Proprietari cartea tehnică a construcției, completată conform legislației în vigoare la finalul implementării proiectului;
p) la încheierea proiectului, să transfere către Asociația de Proprietari bunurile/ echipamentele/ instalațiile achiziționate prin proiect, pe bază de proces-verbal.
Art. 4. (1) Obligațiile Asociației de Proprietari:
a) să transmită UAT Hotărârea Adunării Generale privind: 
(i) solicitarea finanțării pentru imobilul Blocul Turn de pe strada Dimitrie Cantemir, nr 6; 
(ii) intervențiile/ măsurile de eficiență energetică stabilite în RAE și în documentația tehnico-economică; 
b) în cazul în care denunță unilateral contractul, să transfere Unității Administrativ Teritoriale Municipiul Câmpulung sumele aferente tuturor cheltuielilor efectuate până în acel moment de aceasta pentru pregătirea, contractarea și implementarea proiectului;
c) să notifice fără întârziere UAT cu privire la orice schimbare privind tipul de proprietar/destinația apartamentelor/spațiilor și orice alte elemente care pot afecta finanțarea/implementarea;
d) să pună la dispoziția UAT toate documentele necesare pregătirii, finanțării, contractării și implementării proiectului;  
e) să împuternicească președintele Asociației de Proprietari să semneze actele adiționale la prezentul contract, precum și orice alte documente necesare pentru implementarea proiectului, dacă este cazul;
f) să efectueze recepția finală, în conformitate cu prevederile legale;
g) să mențină pe o durată de cel puțin 5 ani după perioada de implementare condițiile tehnice ale imobilului reabilitat termic în condiții similare cu cele existente la data încheierii Procesului verbal de recepție la terminarea lucrărilor;
h) să permită reprezentanților UAT/ADR Nord-Est și altor autorități cu atribuții de control/ verificare/ audit accesul în imobil și la documente, pe durata implementării și pe durata de valabilitate a contractului de finanțare.
(2) Obligațiile președintelui asociației de proprietari:
a) informează proprietarii prin afișare la avizier, în max. [__] zile de la primire, a documentelor primite/ transmise către/ de la UAT sau a unui anunț privind modalitatea de consultare (dacă documentele sunt voluminoase);
b) asigură obținerea aprobărilor privind indicatorii tehnico-economici, durata lucrărilor, repartiția sumelor între părți și orice alte aspecte legate de implementare, dacă este cazul.
Art. 5. Președintele Asociației răspunde pentru veridicitatea datelor, informațiilor și semnăturilor din documentele transmise către UAT.
 

CAPITOLUL IV
Încetarea contractului

Art.6. Prezentul contract încetează în următoarele situații:
1) prin executarea integrală a obligațiilor ce revin părților;
2) la solicitarea Asociației de Proprietari, dacă aceasta decide necontinuarea lucrărilor de intervenție, în orice fază a pregătirii/ contractării, dar înainte de începerea execuției – cu suportarea cheltuielilor efectuate până la acel moment;
3) prin denunțare unilaterală de către Asociația de Proprietari după începerea execuției – cu restituirea către UAT a tuturor cheltuielilor făcute pentru pregătire, contractare și implementare;
4) la solicitarea UAT, dacă, în urma evaluării și selecției, proiectul nu este acceptat la finanțare din PR Nord-Est 2021-2027;
5) în situația rezilierii contractului de finanțare de către AM PR Nord-Est 2021–2027 și/ sau al încetării acestuia.

CAPITOLUL V
Forța majoră

Art. 7. Forța majoră reprezintă un eveniment imprevizibil, absolut invincibil și inevitabil, intervenit după încheierea prezentului Contract, care împiedică total/parțial executarea; constatarea se face de o autoritate competentă. Sunt considerate situații de forță majoră, în sensul acestei clauze, împrejurări ca: războaie, calamități naturale, epidemii și alte evenimente similare.
Art. 8. Pe durata forței majore, părțile sunt exonerate de obligațiile afectate, dacă evenimentul este notificat corespunzător.
Art. 9. Executarea contractului se suspendă pe perioada forței majore, fără a afecta drepturile dobândite anterior.
Art. 10. Partea care invocă forța majoră notifică cealaltă parte în [__] zile de la apariție și dovedește în [__] zile; încetarea evenimentului se comunică în [__] zile de la încetare.
Art. 11. Nerespectarea obligațiilor de notificare/ dovadă atrage răspunderea părții care invocă evenimentul.
Art. 12. Dacă forța majoră durează sau se estimează că va dura mai mult de [__] luni, fiecare parte poate notifica încetarea de plin drept a contractului, fără daune-interese.
CAPITOLUL VI
Notificări
Art. 13. Notificările sunt valabile dacă sunt depuse la adresele din preambul, cu confirmare de primire.
Art. 14. În cazul în care notificarea se face prin poștă, ea va fi transmisă, prin scrisoare recomandată, cu confirmare de primire și se consideră primită de destinatar la data menționată de oficiul poștal primitor pe această confirmare.
Art. 15. Pentru transmiterea prin fax/e-mail, notificarea se consideră primită în aceeași zi dacă este zi lucrătoare și expediată până la ora 12:00, altfel în prima zi lucrătoare.
CAPITOLUL VII
Litigii
Art. 16. În cazul în care rezolvarea neînțelegerilor dintre părți nu este posibilă pe cale amiabilă, ele vor fi supuse spre soluționare instanțelor judecătorești competente din Romania.

CAPITOLUL VIII
Clauze finale
Art. 17. - (1) În prezentul contract, cu excepția unei prevederi contrare, cuvintele la forma de singular vor include forma de plural și viceversa, acolo unde acest lucru este permis de context.
(2) Referirea la „zi/ zile” este la zile calendaristice, dacă nu se prevede altfel.
Art. 18. Modificarea prezentului contract se face doar prin act adițional semnat de ambele părți.
Art. 19. Fac parte integrantă din prezentul contract anexele prevăzute mai jos.
Anexa 1 – Hotărârea Adunării Generale a Asociație de Proprietari nr. [_____] din [data] privind aprobarea participării în proiectul pregătit și depus de Municipiul Câmpulung Moldovenesc la apelul PR/NE/2026/3/RSO2.1/1, conform RAE și documentației tehnico-economice;
Anexa 2 – Tabel anexă la Hotărâre:
☐ acordul membrilor Asociației pentru mandatarea UAT și solicitarea finanțării (Legea nr. 196/2018).
☐ acordurile tuturor proprietarilor pentru intervenții în interior (acolo unde soluția tehnică prevede astfel de lucrări).
☐ centralizarea categoriilor de unități: 
   – locuințe PF (inclusiv sedii sociale fără activitate economică) / locuințe PJ/IMM/ONG / spații comerciale/altă destinație / proprietăți UAT/instituții publice; spațiile parter/mezanin; apartamente racordate la termoficare (dacă e cazul).
Decizia privind spațiile comerciale (dacă e cazul): ☐ includere  ☐ neincludere în proiect a spațiilor comerciale/ spațiilor cu altă destinație situate la parter/ mezanin.
- alte documente, după caz.
Art. 20 Prezentul contract, împreuna cu anexele care fac parte integrantă din acesta, reprezintă voința părților.
Art. 21 Limba care guvernează contractul este limba română.
Art. 22 Contractul va fi interpretat conform legilor din Romania.
Art. 23 Prezentul contract a fost încheiat astăzi, [_____], în două exemplare originale, câte unul pentru fiecare parte, ambele având aceeași valoare juridică.

Mandant – Asociația de Proprietari [_____]

Președinte, ____________________________

Mandatar – Municipiul Câmpulung Moldovenesc

Primar, Negură Mihăiță


Direcția tehnică și urbanism,
Director executiv adjunct,
Istrate Luminița

	Președinte de ședință,
	Secretar general,
Erhan Rodica

